kardosdrur/scandi-wiki huggingface dataset:
Etbarnspolitikken

Etbarnspolitikken var en politik i Kina, der via lovgivning forsøgte at bremse befolkningstilvæksten.

Kina indførte politikken i 1979 for at imødegå problemet med overbefolkning i Kina. Politikken er kontroversiel inden for og uden for Kina, både på grund af de menneskerettighedsspørgsmål den stiller, og på grund af bekymring for at den vil give økonomiske og sociale problemer i fremtiden.

Etbarnspolitikken tilskyndte par til kun at få et barn. Begrænsningen blev håndhævet strengt i byområder, men der var regionale forskelle. I landområder havde et par normalt lov til at få to børn, hvis det første var en pige eller var handicappet.

Det blev i 2008 af nogle toppolitikere i Kina foreslået at ændre på politikken. I 2013 blev loven ændret, så et par kan få 2 børn, så længe den ene af parret er enebarn. I 2015 blev etbarnspolitikken ophævet, til at alle par kunne få to børn.

Referencer

Litteratur 
 Susan Greenhalgh: Just One Child: Science and Policy in Deng’s China, 2008, University of California Press, 2008, 
 Tyrene White: China's Longest Campaign: Birth Planning in the People's Republic, 1949-2005, Cornell University Press, 2006, 

Kinas politik
FC Metz

Football Club de Metz (normalt bare kendt som FC Metz) er en fransk fodboldklub fra Metz i Lorraine-regionen. Klubben spiller i . Klubben blev stiftet i 1932 og spiller sine hjemmekampe på Stade Municipal Saint-Symphorien. 

FC Metz' største triumfer er to sejre i den franske pokalturnering Coupe de France, samt to sejre i den lille pokalturnering, Liga Cuppen. Flere gange har klubben spillet med i de europæiske turneringer.

Titler 

 Coupe de France (2): 1984 og 1988

 Coupe de la Ligue (2): 1986 og 1996

Kendte spillere 
  Bernard Lama
  Rigobert Song 
  Robert Pirès 
  Franck Ribéry
  Louis Saha 
  Emmanuel Adebayor 
 Miralem Pjanic

Danske spillere 
  Kaj Aksel Hansen
  Tom Søndergaard
  Jørn Sørensen

Eksterne henvisninger 

Klubbens officielle hjemmeside 

Metz
Etableret i 1932
Metz
Stade Rennais FC

Stade Rennais Football Club er en fransk fodboldklub fra byen Rennes. Klubben spiller i .

Titler 
 Ligue 2: (2) 1956, 1983
 Coupe de France: (3) 1965, 1971, 2019
 Coupe Gambardella : (3) 1973, 2003, 2008
 Trophée des Champions: (2) 1971

Kendte spillere 
  Petr Čech 
  Jimmy Briand 
  Carlos Bocanegra 
  Julien Escudé
  Luís Fabiano
  Petter Hansson
  Stéphane Mbia 
  Mikaël Silvestre
  John Utaka
  John Mensah 
  Erik Edman
  Brian Jensen
  Kim Källström
  Kjetil Rekdal
  Arthur Sorin
  Andreas Isaksson

Hjemmebane 

Stade de la Route de Lorient (normalt bare kaldet Route de Lorient) er et fodboldstadion i Rennes i Bretagne, Frankrig. Stadionet er hjemmebane for Ligue 1-klubben Rennes FC, og blev indviet 15. september 1912. Det har plads til 31.127 tilskuere, og alle pladser er siddepladser. Stadionet ligger på Route de Lorient (vejen til Lorient), heraf navnet.

Eksterne henvisninger 
 Stade Rennais's officielle hjemmeside

Rennais FC, Stade
Etableret i 1901
Rennes
Verdens længste floder

Dette er en liste over de fire længste floder i verden.

Floder, Verdens længste
Lars Erslev Andersen

Lars Erslev Andersen (født 10. maj 1956 i Haderslev) er en dansk terror- og mellemøstforsker.

Lars Erslev Andersen har en kandidatuddannelse i idéhistorie fra Aarhus Universitet i 1986, suppleret med mellemøststudier ved Odense Universitet i 1992.

Efter sin kandidateksamen blev han ansat som undervisningassistent ved Aarhus Universitet, hvorefter han blev kandidatstipendiat ved universitetets Institut for Idéhistorie. Frem til 1989 var han desuden tilknyttet Universitetet i Oslos afdeling for idéhistorie. I 1991 blev han videnskabelig medarbejder ved Center for Mellemøststudier ved Odense Universitet, og han blev i 1996 leder af centret. Fra 1996 til 2007 fungerede han som lektor ved centret. Siden 2008 har han været leder af enheden for politisk vold, terrorisme og radikalisering ved Dansk Institut for Internationale Studier (DIIS).

1993-2002 var han fagkonsulent på Den Store Danske Encyklopædi, hvor han beskæftigede sig med Mellemøstens geografi. Fra 1995 til 1997 var han medlem af Statens Humanistiske Forskningsråd.

Publikationer (uddrag) 
 (2021) Oprør og alliancer : Mellemøsten efter det arabiske forår.
 (2020) No Future for the Palestinians in Lebanon: Power Sharing, Political Stagnancy and Securitisation of (Palestinian) Migration. i: "Cosmopolitanism, Migration and Universal Human Rights." Cham, Switzerland (Springer Nature)
 (2020) The Geopolitical Implications of China's Presence in the MENA Region. i: Lars Erslev Andersen & Camille Lons: "The Role of China in the Middle East and North Africa (MENA)". Beyond Economic Interests?. Barcelona: IEMed - European Institute of the Mediterranean
 (2019) The Desire for Order : A theoretical approach to (World) Order. DIIS Working Paper
 (2017) The Locals Strike Back : The Anbar Awakening in Iraq and the Rise of Islamic State. London (Palgrave Macmillan)
 (2007) Nye Kolde Krige i Mellemøsten. USA's mellemøststrategi, situationen i Golfen og forandringer i den arabiske offentlighed. (Syddansk Universitetsforlag)
 (2007) Innocence Lost (University Press of Southern Denmark)
 (2006) Den Tabte Uskyld (Syddansk Universitetsforlag)

Eksterne henvisninger 
 Lars Erslev Andersens hjemmeside

Referencer 

Universitetslektorer fra Danmark
Personer i Kraks Blå Bog
Ansatte ved Syddansk Universitet
Faglitterære forfattere fra Danmark
Dansksprogede forfattere fra Danmark
Ansatte ved Odense Universitet
Danskere i 1900-tallet
Danskere i 2000-tallet
Alumni fra Aarhus Universitet
Torsten Laen

Torsten Laen (født 26. november 1979 i Odense) er en dansk håndboldspiller, der spiller for den danske klub GOG. Han kom til klubben i 2016. Inden sit skifte til KIF Kolding København i 2013 spillede han i Füchse Berlin og i den bedste spanske række i BM Ciudad Real. Her kom han til i 2007 efter 10 år hos GOG Svendborg i den danske Håndboldliga. Han har læst idræt ved Syddansk Universitet.

Landshold 
Laen har pr. januar 2010 spillet 145 kampe på landsholdet og scoret 245 mål. Han har blandt andet været med til at vinde bronze ved såvel EM i 2002 som EM i 2004.

Eksterne henvisninger 

 Spillerinfo
 Musklen - Hvor' Torsten Laen? (Sang til EM2014)

Håndboldspillere fra Danmark
Personer fra Odense
Håndboldspillere fra GOG
Most Evil

Most Evil er en amerikansk retsmedicinsk tv-serie, som bliver sendt på Investigation Discovery, og hvis vært er  Michael Stone (født 27. oktober 1933), som er retsmedicinsk psykiater og professor på Columbia Universitet.

I serien bedømmer Stone mordere efter en ”målestok for ondskab”, han har udviklet. 
Han ser på forskellige karakteristiske træk hos forskellige morder, seriemordere og sociopater.

Stone har foretaget videnskabelige undersøgelser af hundredvis af mordere, deres metoder og motiver for at udvikle sin ”målestok for ondskab”. Målestokken går fra kategori 1, som er dem, der slår ihjel i selvforsvar, over kategori 9, psykopatiske jalousiramte elskere, til de mest onde, kategori 22, serie-torturister og -mordere. 

Neurologer, psykologer og andre retsmedicinske psykiatere bliver interviewet i programmet i forsøg på at gennemgå og lave profiler af berygtede morderes psyke. 

Rekonstruktioner bliver vist sammen med klip af nyheder, beviser og reportager fra det lokale politi. Neurologiske, miljømæssige og genetiske faktorer bliver undersøgt for at hjælpe med at fastslå, hvad der driver en person til mord. Baggrundshistorier og tidligere gerninger bliver taget i betragtning, når individet bliver placeret på ”målestokken af ondskab”.
Programmet handler indirekte om begreberne moral og etik.

Dr. Stones "målestok for ondskab" minder om Michael Welners "depraveringsskala" (The Depravity Scale).

Programmet blev tidligere sendt på Discovery Channel.

Målestok for ondskab

Sæson 1 (2006)

Sæson 2 (2007- 2008)

Se også 
 Psykopati
 Sadisme
 Narcissisme
 Seriemordere
 Gary Ridgway

Noter

Eksterne henvisninger 
Discovery Channel (dansk) 
Upcoming Most Evil episodes on Discovery Times 
Personality Disorders Institute 
 

Tv-programmer fra USA
Tv-programmer fra Discovery Channel
Tv-programmer fra Investigation Discovery
Sola Flyvestation

Sola Flyvestation er en militær installation i Sola kommune, beliggende sammen med den civile lufthavn, Stavanger lufthavn (Sola). Flyvestationen er forsvarets hovedbase for maritime helikopteroperationer og er vært for 134. luftving.

Flyvestationens historie går tilbage til 29. maj 1937, da Stavanger Flyveplads blev åbnet af Kong Haakon 7. Stationering af militære flyafdelinger på flyvepladsen blev vedtaget i 1939. Under krigen blev flyvepladsen overtaget og udbygget af tyskerne sammen med Forus flyplads som en vigtig base for de tyske fly, der overvågede og patruljerede Nordsøen og farvandet nær norskekysten. I 1973 blev Sola base for redningshelikoptere. Sola havde status som hovedflystation frem til 1993.

Lufthavne i Norge
Transport i Stavanger
Flyvestation
Poul Henning

Poul Henning (født 22. april 1954) er en dansk sanger, sangskriver og musiker, som gennem mere end 30 år har turneret i ind- og udland.

Han er bosat i Vestjylland, hvorfor Vesterhavet er en vigtig faktor i hans sange og billeder.

Poul Hennings sange er fortrinsvis indenfor dansktop og country-genren. Han har i disse genrer udgivet flere cd'er, og fik i 2007 tilladelse til at oversætte den legendariske Always On My Mind, som Willie Nelson udødeliggjorde. Den danske udgave kom til at hedde "Altid i mit sind".

I 2011 har Poul Henning været yderst produktiv. Han har udgivet 4 cd'er: En single med titlen "Jeg vil gi' dig en rose", skrevet af Jes Jessen, en cd med titlen "Roser, roser og..." samt en jule-dobbelt-cd, hvor den ene bl.a. indeholder sange skrevet af Agnethe & Poul Henning og den anden er en instrumental-cd med mange af de dejligste julemelodier.

Sangere fra Danmark
Landslejr (roning)

Landslejr er et årlig tilbagevendende ro-arrangement for ungdomsroere der foregår omkring en uge i sommerferien forskellige steder rundt omkring i Danmark og er arrangeret af DFfR Ungdom. Man skal være mindst 12 år for at kunne deltage og bliver man over 18 år kan man ikke længere deltage som ungdomsroer, men har i stedet muligheden for at blive en leder på lejren.

Eksterne links 
DFfRs side om landslejr

Roning i Danmark
Sigrid Lütken

Sigrid Lütken (30. november 1915 i Helsingør – 2. marts 2008) var en dansk billedhugger.

Lütken var datter af generalmajor L.C.F. Lütken. Hun blev i 1936 optaget på Kunstakademiet, hvor hun til 1941 uddannede sig under vejledning af Einar Utzon-Frank. 

I 1939 tog Lütken på en længere rejse til Frankrig og Italien afbrudt af 2. verdenskrig.

I løbet af 1950'erne og 1960'erne udstillede hun på sammenslutningen Grønningen; fra 1965 afløst af medlemskab af Koloristerne og fra 1980'erne af Vraaudstillingen på Vrå Højskole, hvor hun var medlem af censurkomiteen. Lütkens sidste udstilling var i januar og februar 2008 på Koloristernes 76. udstilling i Den Frie Udstillings Bygning.

Lütken var medlem af Statens Kunstfonds udvalg for indkøb af billedkunst i perioden 1968-70 medlem af repræsentantskabet for Statens Kunstfond samt af Akademiraadet 1979-87.

Hædersbevisninger 
 Astrid Noacks Legatfond
 Eckersberg Medaljen
 Hæderslegatet fra Anna Marie Telmanyi, født Carl-Nielsens Fond.

Eksempler på værker 
 1960 – Relieffet Dreng med kalve til Sønderskovskolen i Sønderborg
 Bronzeskulpturen Løbende dreng til Børnegården Emdrup Søgård
 Keramisk udsmykning til Thisted Gymnasium
 Større værker til Carlsberg Instituttets Have

Eksterne henvisninger 
 
 

Billedhuggere fra Danmark
Modtagere af Eckersberg Medaillen
Danskere i 1900-tallet
Medlemmer af Akademiraadet
Kunstnere på finansloven (afdøde)
Personer fra Helsingør
Sigrid
Personer i Kraks Blå Bog (afdøde)
Modtagere af Ole Haslunds Kunstnerfonds legat
Cand.scient.bibl.

Cand.scient.bibl. (latin: candidatus/candidata scientiarum bibliotecaris) er betegnelsen på en person, der er indehaver af en kandidatgrad i Informationsvidenskab og kulturformidling fra Det Informationsvidenskabelige Akademi, tidligere Danmarks Biblioteksskole, og siden 1. april 2013 et institut på Københavns Universitet.

Uddannelsen til cand.scient.bibl. er normeret til 2 studenterårsværk eller 120 ECTS-point, og kan i Danmark kun læses på Det Informationsvidenskabelige Akademi. Adgangskravet til uddannelsen er en treårig universitær bachelorgrad (180 ECTS), eksempelvis en bachelorgrad i biblioteks- og informationsvidenskab. Dermed kræver erhvervelsen af cand.scient.bibl.-graden tilsammen 5 års universitetsuddannelse. Den engelske betegnelse er Master of Library and Information Science – MLISc.

En kandidatgrad i biblioteks- og informationsvidenskab består af 4 semestre, og afsluttes med, at den studerende på 4. semester udarbejder et kandidatspeciale. Hvert af de foregående 3 semestre er sammensat af et konstituerende valgfag (15 ECTS) og et frit valgfag (15 ECTS). Igennem hele uddannelsen arbejder den studerende på et avanceret niveau med biblioteks- og informationsvidenskabelige emner. Eksempler på valgfrie moduler er følgende:

Biblioteksudvikling
Brugerorienteret systemdesign
Forskningsevaluering
Kulturteori
Samfundsteori
Litteraturteori
Litteraturformidling
Informationsarkitektur
Kommunikation i vidensorganisationer
Kommunikation og læring
Kulturformidling
Samfundsvidenskabelig metode og videnskabsteori
Humanistisk videnskabsteori og metode
Medieteori
Vidensformer og -medier i kultur og samfund
Videnshåndtering
Vidensorganisation
Vidensteori og domæneanalyse
Viden- og informationshistorie

Da modulerne er valgfrie er det i høj grad op til den studerende selv at tone uddannelsen i den retning som han/hun har mest interesse for. 

Cand.scient.bibl.er bliver ansat i den private såvel som den offentlige sektor til at varetage formidlings- og udviklingsopgaver, f.eks.:

 Udvikling af et web-baseret mødested for folkebibliotekets musikbrugere, hvor man hente og udveksle musikanmeldelse, deltage i diskussioner og downloade musiknumre.
 Gennemførelse af brugervenlighedstest af en kommunes digitale borgerportal med kommunens borgerservices og selvbetjeningssystemer
 Analyse af arbejdsprocedurer og informationsbehov på medievirksomhed med henblik på udvikling af avanceret søgemaskine til nyhedsarkiv
 Udvikling af navigationsstrukturer og informationsarkitektur for virksomhedsintranet
 Etablering af biblioteks- og studiecenter på gymnasium

Herudover giver en kandidatgrad i biblioteks- og informationsvidenskab også mulighed for en akademisk forskningskarriere ved at indgå i en treårig forskeruddannelse, hvorved man kan erhverve sig en ph.d.-grad .

Eksterne links 
 Uddannelsens studieordning .
 Bekendtgørelse om bachelor- og kandidatuddannelser m.v. ved Danmarks Biblioteksskole (Uddannelsesbekendtgørelsen)

Kandidatgrader
Videregående uddannelser i Danmark
Biblioteks- og informationsvidenskab
Kandidater
Dunhuang

Dunhuang (Kinesisk: 敦煌 Tun-huang) er en by i den nordlige del af Gansuprovinsen i Kina og er kendt for sit nærliggende store buddhistiske grottekompleks. De første huler menes at være blevet udgravet og udsmykket omkring år 366. Flere kom til med tiden, og først i Yuan-dynastiet (1279-1368) ophørte opførelsen af huler og tempelbygninger på stedet. Dunhuang lå på den berømte silkevej, og de handelsrejsende donerede penge til opførelse og udsmykning af grotterne, dels som tak for vel gennemført rejse gennem tørre ørkenområder og dels for at ønske en sikker rejse videre vestover.

Dunhuang-tekster 

I 1038 blev en stor mængde håndskrifter og tekster gemt væk i en lille grotte, der forblev forseglet indtil omkring år 1900. Teksterne var dels religiøse, overvejende buddhistiske, og dels verdslige dokumenter. De fleste tekster var skrevet på kinesisk, mens andre var forfattet på sanskrit, tibetansk, runetyrkisk, sogdisk, uighurisk og andre centralasiatiske sprog. I 1907 og 1908 lykkedes det to opdagelsesrejsende fra Storbritannien og Frankrig at købe en del af disse tekster. En del andre opdagelsesrejsende fik ligeledes fat i nogle flere af teksterne, før den daværende kinesiske regering fik flyttet de resterende tekster til Beijing.
I sensommeren 1915 rejste overtelegrafist Arthur Bollerup Sørensen (1880-1932) gennem Dunhuang og fik tilbudt at købe nogle gamle kinesiske tekster. Det gjorde han, og i november 1915 præsenterede han for Det Kongelige Bibliotek 14 skriftruller med 16 tekstdele. De 14 håndskrevne ruller indeholder et daoistisk og 15 buddhistiske tekster.

Ekstern henvisning 

 International Dunhuang Project 

Byer i Kina
Rod Ferrell

Rodrick Justin Ferrell (født 28. marts 1980) var lederen af en løst sammenknyttet bande af teenagers fra Murray, Kentucky også kendt som den berygtede "Vampire Clan". 

I 1998 erklærede Ferrell sig skyldig i dobbeltmordet på et par fra Eustis, Florida og blev den yngste person på dødsgangen i USA. Ferrell tilkendegav, at han var en 500-år gammel vampyr ved navn ”Vesago." Han fik stillet diagnosen Aspergers Syndrom.

Ekstern henvisning 
 Rod Ferrell's tilståelse (engelsk)

Mordere fra USA
Vampyrisme(mord)
Mindreårige mordere
Personer fra Kentucky
Personer med Aspergers syndrom
Slesvig Domskole

Slesvig Domskole, tysk gymnasium i Slesvig by. Skolen har ca. 830 elever, som undervises af ca. 64 lærere.

Domskolens historie går tilbage til omkring 1150, hvor der blev oprettet en klosterskole i tilknytning til byens domkirke. Skolen er dermed Sydslesvigs og Slesvig-Holstens ældste skole. I løbet af middelalderen blev en række katedralskoler knyttet til bispesædernes domkirker oprettet. Formålet med skolen var dengang at uddanne katolske præster. De blev efter reformationen til latinskoler.

I 1869 flyttede skolen til sin nuværende adresse i Kongegade/Königstraße. I 1972 optages de første piger på skolen.

Kendte studenter fra Domskolen 
 Asmus Jacob Carstens, dansk maler
 Udo Corts, tysk politiker i Hessen
 Jürgen Drews, tysk musiker
 Johannes Ewald, dansk digter
 Kay Nehm, tysk jurist
 Hans-Hermann Tiedje, tysk journalist

Litteratur 
 Kjeld Galster: Domskolen i Slesvig mellem Krigene, i: Sønderjydske Årbøger, 58 (1), 1946, s. 18-65

Eksterne henvisninger 
 Gymnasiets hjemmeside 

Gymnasier i Tyskland
Slesvig by
Uddannelsesinstitutioner i Sønderjylland
Bautzen

Bautzen (sorbisk Budyšin) er en tysk by i Oberlausitz i det østlige Sachsen. Byen har 42.000 indbyggere, hvoraf 5-10% sorbere, et vestslavisk nationalt mindretal i Tyskland. Byen regnes uofficielt som sorbernes hovedstad. Den nævnes første gang 1002 under navnet civitas Budusin, og var en vigtig handelsby i middelalderen.

Geografi 
Byen ligger ved floden Spree ca. 50 kilometer øst for Dresden ved overgangen til Lausitzer Bergland. Nord for byen befinder sig den i 1974 lukkede opstemmede sø Talsperre Bautzen. På dette sted lå tidligere i Spreedalen landsbyerne Malsitz (Małsecy) og Nimschütz (Hněwsecy). Ca. otte kilometer syd for byen mellem Drohmberg (Lubin) i øst og Mönchswalder Berg (Mnišonc) i øst kommer floden fra Lausitzer Bergland.

Erhvervsliv 
Bautzen er, som mange andre mellemstore byer i det gamle DDR, præget af, at mange af de produktionsanlæg der tidligere var rygsøjlen i erhvervslivet, ikke længere er i brug, da de ikke kunne omstille sig til markedsøkonomien efter murens fald.

Sennepsfabrikken Bautz'ner har imidlertid oplevet stor succes - også efter murens fald. I dag er det en af Tysklands mest solgte sennepsmærker som kan købes i de fleste supermarkeder. Bautz'ner producerer sennep i flere smagsvarianter og laver også dressinger, sovse og eddiker.

Venskabsbyer 
  Worms (Tyskland), siden 1990
  Heidelberg (Tyskland), siden 1991
  Dreux (Frankrig), siden 1992
  Jablonec nad Nisou (Tjekkiet), siden 1993
  Jelenia Góra (Polen), siden 1993

Se også 
 Baudissin

Kilder

Eksterne henvisninger 

 Byens officielle hjemmeside

Byer i Sachsen
Incubus

Incubus har flere betydninger:

 Incubus (dæmon) – en mandlig dæmon, som ”lægger sig på/hos kvinder”
 Incubus (band) – amerikansk rockband
 Inkubus Sukkubus engelsk Goth metal band
 En løbesko til kvinder fra Reebok
 The Incubus en film (Gyser – Thriller) fra 1981 af John Hough
 Incubus en film (Gyser – Thriller) fra 2007 med Tara Reid
John O'Groats

John O'Groats (Skotsk gælisk: Taigh Iain Ghròt) er den nordligst beliggende fastlandsby i Skotland, medens det nordligste punkt på fastlandet er Dunnet Head, som er beliggende tæt på byen.

Byen er opkaldt efter hollænderen Jan de Groot, som i det det 15. århundrede fik tilladelse til at oprette en færgefart mellem det skotske hovedland og Orkneyøerne.

Eksterne henvisninger

Byer i Skotland
Vampyrmordet

Vampyrmordet eller Atlasmordet kaldes et uopklaret svensk mord fra 1930'erne.

Den 4. maj 1932 fandt man den 32-årig prostituerede kvinde, Lilly Lindeström, brutalt myrdet i sin lille lejlighed i Skt. Eriksplan 11 i Atlas i Stockholm. Hendes tøj var lagt pænt sammen og lå nærmest rituelt placeret på en stol. Den nøgne, døde kvinde lå på en ottoman med et knust hoved. Morderen havde nødtørftigt lagt et sengetæppe over kroppen. I lejligheden fandt politiet en sovseske, som formodentlig havde været fyldt med blod. Skeen var imidlertid for let til at kunne have været anvendt som mordvåben. En af betjentene, som var med ved efterforskningen af sagen, har senere fortalt til Aftonbladets kriminalreporter Börje Heed, at der derfor var mistanke om, at morderen havde drukket ofrets blod. Forbrydelsen har hele tiden været kendt som Atlasmordet, og navnet Vampyrmordet er en mere moderne navngivning.

Politiet har aldrig haft held til at opklare mordet, som ifølge svensk lov blev forældet i 1957

Kilde 
 Heed, Börje. Brottsplats Stockholm. (1989) 

Uopklarede mord
Vampyrisme(mord)
VoxNorth

Dansk rytmisk a cappella ensemble på 12 professionelle sangere, ledet af professor Jim Daus Hjernøe, Det Jyske Musikkonservatorium. Voxnorth har som erklæret mål at forny og videreudvikle rytmisk kormusik, og via et kompetenceudviklende samarbejde med Korcenter.dk (Det Jyske Musikkonservatorium, afd. Nord) skabe et innovativt miljø omkring didaktik, metodik og kunstnerisk udvikling for genren.

Musikalsk set fokuserer ensemblet på originalkompositioner og -arrangementer med særligt fokus på groove og innovative former for gruppeimprovisation.

Biografi 

Voxnorth blev dannet i 2005 af Jim Daus Hjernøe, og var frem til 2009 direkte tilknyttet Nordjysk Musikkonservatorium i Aalborg som rytmisk elitekor. I denne periode var der mellem 14 og 20 sangere i ensemblet, og det bestod primært af konservatoriestuderende og -uddannede sangere.

I 2007 udgav Voxnorth cd'en Essence, som modtog anerkendelse fra CASA (Contemporary A Cappella Society of America) i form af to nomineringer til en CARA-award i kategorierne Best Folk/World Album og Best Folk/World Song (for sangen Night Yoik).

Voxnorths koncerter indeholdt en stadigt større andel af improviseret musik, ofte i form af circlesongs. Denne kompositions- og arrangementsform er udviklet af den amerikanske vokalekvilibrist Bobby McFerrin og er det gennemgående element i hans koncerter med vokalensemblet Voicestra.

Voxnorth nåede i sin oprindelige form at give over 40 koncerter i Danmark, Norge, Sverige og Tyskland, inden de i 2010 blev relanceret som et uafhængigt, professionelt vokalensemble under navnet The New Voxnorth. Ensemblet vil fortsat opretholde et kompetenceudviklende samarbejde med Korcenter.dk (Det Jyske Musikkonservatorium, afd. Nord).

Diskografi 

"Essence", 2007

Eksterne henvisninger 

Voxnorth hjemmeside 

Voxnorth Myspace

Korcenter.dk

Musikgrupper fra Danmark
Musikgrupper fra 2005